b'\n_START_ARTICLE_\nMSD Animal Health\n_START_SECTION_\nMSD Animal Health Innovation AS\n_START_PARAGRAPH_\nMSD Animal Health Innovation (tidligere Intervet Norbio) er et norsk bioteknologiselskap med base i Bergen. Selskapet ble opprinnelig stiftet i 1985 (Norbio) og var opprinnelig eid av Selmer Sande konsernet. Selskapet hadde i starten flere ulike aktivitetsomr\xc3\xa5der, men spesialiserte seg etterhvert p\xc3\xa5 utvikling av vaksiner og legemidler til oppdrettsfisk. I 1993 kom selskapet Intervet inn som hovedeier og selskapet skiftet navn til Intervet Norbio. Intervet, et av verdens st\xc3\xb8rste veterin\xc3\xa6rfarmas\xc3\xb8ytiske selskap ble eneeier av Intervet Norbio i 1998. Etter ulike oppkj\xc3\xb8p av eierselskapet Intervet fra 2007 ble salgsaktiviteten skilt ut i et eget selskap (Intervet Norge) og Intervet Norbio ble et rent Fou selskap i konsernet. Selskapet har siden 2010 v\xc3\xa6rt et FOU selskap innen MSD Animal Health, dyrehelsedivisjonen i MSD et av verdens st\xc3\xb8rste legemiddelfirma. MSD Animal Heath Innovation er et av verdens ledende selskaper innen utvikling av vaksiner til kaldtvannsarter i industriell oppdrett, prim\xc3\xa6rt laks._NEWLINE_Selskapet har siden 1999 hatt et s\xc3\xb8sterselskap i Singapore som utvikler vaksiner til varmtvannsarter i akvakultur._NEWLINE_MSD Animal Health Innovation holder til p\xc3\xa5 H\xc3\xb8yteknologisenteret i Bergen og har ca. 20 ansatte, som er en integrert del av den globale FOU aktiviteten i MSD Animal Health.'